text: दीपिका पादुकोण, रणवीर सिंह और शाहिद कपूर अभिनीत मूवी पद्मावती की शूटिंग अभी शुरू हुई ही नहीं है, लेकिन उसको लेकर विवाद पहले से ही शुरू हो चुके हैं। फिल्म को हार्दिक पटेल के नेतृत्व वाली पार्टी पाटीदार नवनिर्माण सेना की ओर से प्रदर्शन करने की धमकी मिली है। रिपोर्ट्स के मुताबिक पद्मावती मूवी चितौड़ के राजा रतनसेन की पत्नी रानी पद्मावती की जिंदगी पर होगी। फिल्म में दीपिका पद्मावती की भूमिका में नजर आएंगी तो शाहिद कपूर उनके पति का रोल करेंगे। रणवीर इसमें अलाउद्दीन खिलजी का रोल करेंगे, जो कि पद्मावती के प्रति आकर्षित होते हैं।